Public procurement notice: Contract Notice
Published: 2021-05-19
Buyer: Országos Kórházi Főigazgatóság
Country: HU
Contract type: Supplies
Procedure: Open procedure
CPV classification: 30200000 | 32321200 | 32333200 | 32351300 | 32413100
Submission deadline: 2021-06-15
Award criteria: The most economic tender
EU fund: ESF

Technical requirements: Adásvételi szerződés keretében innovatív, 3D-s tartalomgyártást és minőségbiztosítást támogató szoftveres és hardveres elemek szállítása meglévő CAE LearningSpace rendszer kiegészítéseként, valamint kiterjesztett valóság (AR/MR) eszközbővítés CAE Vimedix rendszerhez és kiterjesztett valóság megjelenítő szoftver patológiás és fiziológiás állapotokat bemutató AR tartalmakkal
Adásvételi szerződés keretében innovatív, 3D-s tartalomgyártást és minőségbiztosítást támogató szoftveres és hardveres elemek szállítása meglévő CAE LearningSpace rendszer kiegészítéséhez
A beszerzés tartalma: 1 db 3D-s rögzítő, lejátszó és szerkesztő modul - egyszerre 6 élő stream kezelése, 1 db minőségbiztosítási, feedback modul, 1 db Digital Assesment modul („Skills-E Book”), 48 db hordozható számítógép tartóval, 32 db 3D sztereokamera POV tartó és műtőlámpa tartóval, 16 db 3D pointer, 160 db VR szemüveg, 480 db Cardboard rendszerű VR szemüveg (telefonhoz), 48 db átjátszó konverter (endoszkóp, mikroszkóp), 16 db szerverkiépítés/bővítés, 1 db CAE Learning Space integráció, 16 helyszínen telepítés.
A beszerzés célja egy olyan beépülő modullal történő kiegészítés, mely a Learning Space rendszeren belül biztosítja a teljes körű, innovatív megközelítésű és felhasználóbarát tananyagszerkesztést, illetve komplett feedback szolgáltatást nyújt, az egyes beavatkozások részletes és személyre szabható rögzítésével együtt. A beszerezni kívánt eszközös és szoftveres kiegészítések lehetővé teszik, hogy nem csak a szimulációs központokban, hanem műtői vagy egyéb ambuláns környezetben is biztosított legyen felvételeket készíteni, ezekből pedig tartalmat generálni. A rendszer a meglévő felhasználói adatbázisra szükséges, hogy épüljön, elkerülve a párhuzamos adminisztrációt, párhuzamos felhasználókezelést és többféle program párhuzamos vagy váltott használatát, ezáltal megkönnyítve az oktatók és egészségügyi ellátó személyzet munkáját. A kompatibilitás másik fontos oka, hogy a korábban beszerzett rendszerre épülve nem szükséges új, jelentős mértékű infrastrukturális beruházás és hálózatfejlesztés.
A rendszer képes élő streamre váltható 2D és 3D-s üzemmódban, emellett lehetőség van az élő streamek real-time annotálására is, egy műtői környezetben is használható 3D pointer segítségével. A tartalmak emellett lementhetők és egy beépített videó vágó modullal könnyen szerkeszthetők, annotálhatók, jelölhetők. Innovatív elemként megjelenik a 3D-s modellek megjelenítését biztosító funkció és a DICOM fájlok kezelése és annotálása is, ezáltal biztosítva a klinikai szempontú oktatás teljeskörű megvalósulását. Emellett a rendszer képes tetszőleges orvosi eszközök képét megjeleníteni (mikroszkóp, operációs mikroszkóp, ultrahang, endoszkópos berendezések). Fontos, hogy a rendszer wireless módon képes a felhasználók nézőpontjából (POV-point of view) 3D-s videók streamelésére és rögzítésére. A tartalmak kiegészíthetők hagyományos képi és szöveges elemekkel is, és ezekkel együtt egy integrált, könnyen szerkeszthető és számos modalitást tartalmazó tananyag készíthető el, mely alapozva a Learning Space-re, teljeskörű és élmény-alapú e-learning szolgáltatást nyújt. A kibővített feedback és leckekönyv rendszer komplex kérdőívek és tesztek elkészítését teszi lehetővé, az egyes beavatkozásokat képes teljes körűen dokumentálni, ezáltal pedig biztosítja a hallgatók és oktatók munkájának minél pontosabb nyomon követését, valamint minőségbiztosítási célokat is támogathat. Minden elkészült tartalom, összhangban a Learning Spce-el, tetszőleges struktúrában tárolható, és a kórházak a tartalmakat - jogosultságtól függően - egymással könnyedén megoszthatják. Elvárás, hogy egy webes alapú reszponzív felhasználói felületről működhessen a két rendszer, mind a 16 oktatókórházban. A Learning Space rendszer bővíthetősége és kompatibilitása elvárás. Hardveres elemek (szerver) bővítése, az innovatív funkciók kiaknázáshoz új eszközök beszerzése is szükséges (160 db VR szemüveg, 480 db Cardboard rendszerű VR szemüveg, 16 db 3D pointer, 32 db 3D kamerák és tartók).
Teljesítési határidő: I. ütem: szerződés hatályba lépésétől számított 6 hónap: helyszíneken történő műszaki felmérés, hálózati berendezések telepítése és beüzemelése, próbaüzeme.
II. ütem: szerződés hatályba lépésétől számított 12 hónap: helyszíneken a szoftverek beüzemelése, próbaüzem lefuttatása, tananyagok átadása, átadás-átvétel.
Teljesítés igazolás feltétele: rendszerek betanítása (valamennyi teljesítési helyszín vonatkozásában 5 fő részére 1 munkanapos betanítás személyes vagy online módon), az adásvételi szerződés 4. számú mellékletének megfelelően
— e-mailes kapcsolattartás, munkaidőben (9 és 17 óra között) 24 órán belüli elsődleges válasszal, valamint hétvégén, szabadnapokon 72 órán belüli elsődleges válasszal,
— Amennyiben a rendszer helyes működéséhez szoftverfrissítésre vagy verziófrissítésre van szükség, annak telepítése, konfigurálása a jelen pontban foglalt időtartam alatt.
A Kbt.141.§(4) bek. a) pontjának megfelelően AK rögzíti, hogy amennyiben lehetősége nyílik az EFOP-4.2.2-16-2017-00001 projekt fizikai megvalósításának határidejét meghosszabbítani, úgy a szerződés hatálya maximum annyi naptári nappal hosszabbítható, amennyi a hatálybalépéstől számított 12 hónapból hiányzik. A meghosszabbításról AK-nek írásban az eredeti hatály lejárta előtt nyilatkoznia szükséges
Ajánlatkérő kizárólag az érvényességi küszöb feletti többlet jótállást értékeli, azaz 36 hónap jótállást szerződéses feltételként, mint minimálisan vállalni szükséges mértéket rögzít. Többletjótállás mértéke a kötelező 36 hónap felett: minimum 0 hónap. A többletjótállás Kbt. 77. § (1) bekezdése szerinti legkedvezőbb szintje 24 hónap.
A szerződést a Felek a szerződés hatályba lépésének napjától 12 hónapra, de legkésőbb a projektre vonatkozó támogatási szerződésben rögzített fizikai megvalósítási dátumot (2022.8.31) megelőző 1 hónapig (2022.7.31) kötik.
Adásvételi szerződés alapján kiterjesztett valóság (AR/MR) eszközbővítés CAE Vimedix rendszerhez és kiterjesztett valóság megjelenítő szoftver patológiás és fiziológiás állapotokat bemutató AR tartalmakkal fejlesztése
A beszerzés célja, hogy minden oktatókórházban legyen lehetőség a CAE Vimedix rendszereken kiterjesztett valóság (AR/MR) alapú tartalmak megjelenítésére 32 db MS Hololens 2 (vagy azzal egyenértékű) AR/MR szemüvegeken, a megfelelő modulok integrálásával. Nem csak Vimedix-szel kompatibilis tartalmak, hanem tetszőleges, megfelelő fájlkiterjesztésű (.fbx, .stl,) 3D modellek univerzálisan megjeleníthetők legyenek, ezáltal biztosítva a széleskörű felhasználást és az oktatási portfólió minél nagyobb mértékű támogatását. A megjelenítő szoftver emellett képes a tartalmakat annotálni, és többlet információval ellátni. A rendszer tartalmaz a kiterjesztett valóság megjelenítéshez szükséges minden hardveres és szoftveres elemet, emellett ezekkel kompatibilis informatikai eszközöket is (laptopok). Szakmailag validált, orvos- és egészségügyi képzésben használható modellek szállítása, melyek a telepített rendszeren futtathatók, megjeleníthetők, ezek között található statikus és dinamikus megjelenítésű egyaránt. Így nem csak különböző kóros vagy fiziológiás állapotok jeleníthetők meg, hanem folyamatok is hatékonyan és interaktív módon megjeleníthetők.

Eligibility requirements: 1-2. rész: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, aki a Kbt. 62. § (1)-(2) bekezdéseiben meghatározott kizáró okok hatálya alatt áll. Ajánlatkérő a Kbt. 74. § (1) bekezdés szerint jár el. Ajánlattevőnek az ajánlatához csatolnia kell a 321/2015.(X. 30.) Korm.rendelet 1. § (1) és 3. § (1) vagy (2) bekezdése szerinti, kitöltött egységes európai közbeszerzési dokumentumot (EEKD), közös ajánlattétel esetén minden közös ajánlattevőre kiterjedően. Az ajánlattevő az alkalmasság igazolásában részt vevő vonatkozásában csak az EEKD-t köteles benyújtani a Kbt. 62.§-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában az ajánlattevőnek a Kbt. 67. § (4) bekezdése szerinti nyilatkozatot kell benyújtania. Folyamatban lévő változásbejegyzési eljárás esetén ajánlattevőnek az ajánlatához csatolnia kell a cégbírósághoz benyújtott változásbejegyzési kérelmet és annak érkezéséről a cégbíróság által megküldött igazolást is. Amennyiben ajánlattevő vonatkozásában nincs folyamatban változásbejegyzési eljárás, úgy kérjük nemleges tartalmú változásbejegyzési nyilatkozatot szíveskedjenek az ajánlat részeként benyújtani (321/2015.(X. 30.) Korm.rendelet 13. §). Ajánlatkérő Kbt. 69. § (4) bekezdése szerinti felhívására ajánlattevő köteles a 321/2015.(X. 30.) Korm.rendelet 8. §, 10. §, 12. §-16. § szerint igazolni a kizáró okok fenn nem állását. A kizáró okok fenn nem állására vonatkozó nyilatkozat(ok) keltezése a 321/2015.(X. 30.) Korm.rendelet 1. § (7) bekezdése szerint történik. Ajánlatkérő a Kbt. 64. §-a szerint jár el. A kizáró okok fenn nem állásának igazolása során a Kbt. 41/A. §, 321/2015.(X. 30.) Korm.rendelet 3. § (3)-(6) és a Kbt. 69. § (11a) bekezdéseire figyelemmel kell eljárni. Kötelezően EKR-ben benyújtandó elektronikus űrlapok: Kbt. 62. § (1) bekezdés k) pont kb) alpontja, Kbt. 62. § (1) bekezdés k) pont kc) alpontja, Kbt. 67. § (4) bekezdés, folyamatban levő változásbejegyzési eljárás tekintetében, EEKD. Közös ajánlattétel esetén a vezető tag a kötelezően EKR-en keresztül benyújtandó elektronikus űrlapokat saját maga, valamint a konzorciumi tagok vonatkozásában nyújtja be. A papír alapon aláírt, beszkennelt és felcsatolt nyilatkozatokra nem vonatkozik a Kbt. 41/A. § (5) bekezdése szerinti meghatalmazás.